cyanic-selkie/wikianc huggingface dataset:
בתיה ברנר
עבודתה כחלוצה
בעין חרוד הייתה מראשוני ענף הלול, והתמידה בעבודתה עד גיל זקנה. בשנים האחרונות לחייה עברה לעבוד במחסן-הבגדים, בהטלאת בגדי החברים.
מצר אוטרנטו
מצר אוטרנטו (איטלקית Canale d'Ótranto או Stretto di Ótranto) הוא מצר ים בין חבל פוליה שבאיטליה ממערב לבין אלבניה ממזרח. המצר מחבר בין הים היוני שמדרום לו לים האדריאטי שמצפונו – שניהם שלוחות של הים התיכון. המצר נקרא על שם העיר אוטרנטו השוכנת לחופו בדרום עקב ה"מגף" האיטלקי, ורוחבו המינימלי 72 ק"מ.
היסטוריה
המצר הפך בשנים האחרונות לנתיב בריחה של פליטים אלבנים המבקשים להגיע באופן לא חוקי לאיטליה ולארצות האיחוד האירופי. בשל המרחק הקטן בין שתי גדותיו של המצר ובשל היעדר זרמי ים חזקים, ניתן, במזג אוויר טוב ובעזרת סירות מנוע מהירות, לחצותו בכשעתיים בלבד. ב-1998 אפשרה אלבניה לאיטליה להקים תחנת מכ"ם על האי סזני (Sazani, איטלקית Saseno) הסמוך לנמל ולורה שבאלבניה, וזאת במטרה להילחם בתופעה.
שיזף מצוי
שיזף מצוי (שם מדעי: Ziziphus spina-christi) הוא מין בסוג שיזף ממשפחת האשחריים. השיזף המצוי הוא עץ קוצני, גובהו 3–5 מטרים, אך לעיתים נדירות מגיע גובהו עד לעשרה מטרים. העץ ירוק עד, אך במקומות קרים הוא עשוי להשיר את עליו בחורף.
העץ גדל היטב בקרקעות חרסיתיות, בדרך כלל נמוך מ-400 מטר מעל פני הים. נפוץ באקלים סודני, ולעיתים באזורים קרובים. בארץ נפוץ בעיקר בבקעת הירדן, בערבה ובמישור החוף.
נחל דוד שבשמורת עין גדי נקרא בערבית גם 'ואדי סידר' ובשמו מנציח את עץ השיזף.
כרטיס מגנטי
היסטוריה
אחסון מגנטי פותח במהלך מלחמת העולם השנייה ואחסון נתוני מחשב פותח בשנות ה-50.
רצועה 2
ספרה שלישית
סוגי כרטיסים אחרים
כרטיסים חכמים הם דור חדש יותר של כרטיסים המכילים מעגל משולב. כרטיסים אלו מאפשרים קשר בעזרת נקודות מתכת על הכרטיס המאפשרים חיבור חשמלי של הכרטיס לקורא, וכרטיסים ללא מגע המשתמשים בשדה מגנטי או בתדר רדיו (RFID) לקריאת קרבה.
אנציקלופדיה בריטניקה (חברה)
אנציקלופדיה בריטניקה (באנגלית: Encyclopædia Britannica Inc) היא חברה הידועה בעיקר בשל היותה המוציאה לאור של אנציקלופדיה בריטניקה, האנציקלופדיה המודפסת הוותיקה בעולם. החברה נוסדה בסקוטלנד ב-1768 ומאז 1929 פועלת מארצות הברית.
המרכז הארצי להצלת צבי ים
שיתופי פעולה
המרכז ייבא בעבר שני צבי ים ירוקים לאקווריום ישראל, אשר עתידים להשתחרר אל הים בבגרותם.
נחל נעמן
שמות
שמו העתיק של הנהר נשמר אצל פסאודו־סקילקס ופליניוס הזקן בצורתו הלועזית "בלוס";   מקור שם הנחל העתיק הוא בשם האל בעל, והצורה הזאת לשם האל ידועה למשל גם משמו של המלך בעל־בלוס (בלטינית Belus) אבי דידו, ומאזכור פולחן בלוס (כלומר הבעל, כבסיפור המקראי; ביוונית (בהטיה) Βελίαν) מצד איזבל אצל יוסף בן מתתיהו.
שם הנחל המודרני, נחל נעמן, נגזר מהמילה הערבית א־נעמין, שפירושו הזמנה. האגדה מספרת כי כאשר הנביא מוחמד עבר בארץ, אף אחד מן הנחלים לא התיר לו לעבור דרכו, פרט לנחל הנעמן שהזמינו לעבור בתוכו. היו שקישרו אותו לנעמן שר צבא מלך ארם, וזיהו את הנחל עם שיחור לבנת.
זיהום בנחל
עד שנות ה־40 שפעו מעיינות אפק, המזינים את נחל נעמן, כ־50 מיליון מ"ק מים בשנה. ב־1942 החלו בתי הזיקוק הסמוכים לשאוב את מי המעיינות. בשנות ה־60 קדחה מקורות לרגלי ההרים. שאיבה זאת דלדלה כמעט לגמרי את המעיינות הנוספים שהזינו את הנחל.
מבצע דני
צה"ל
מבצע זה היה הראשון בו הפעיל צה"ל טנקים. כשירותם הלקויה של אלה האחרונים גרמה לכך שצה"ל לא מיצה את יכולתם בתוצאות המקוות, ובקרבות הסתבר כי הלגיון, המצויד בשיריוניות, עדיין נהנה מיתרון בתחום השריון.
נוסף לאלה עמדו לרשות המבצע כוחות אוויר, אשר פעילותם והשפעתם היו מצומצמים, תותחנים, כולל 20 תותחי 65 מ"מ (נפוליונצ'יקים), שני תותחי 20 מ"מ, ושש מרגמות כבדות, והנדסה. גדוד 32 של 'אלכסנדרוני' לא נועד להשתתף ישירות במבצע, ולא הועמד לרשות מפקדת המבצע, אולם פעל במסגרת מבצע בתק, ובכך אבטח את האגף הצפוני של הכוחות האחרים מפני התערבות העיראקים.
ההתקוממות בלוד ופינוי לוד ורמלה
ב-12 ביולי 1948 בשעה 11:30 פרצו ללוד שלושה משוריינים של הלגיון, והחלו יורים לעבר הכוח הישראלי. מהאש נהרגו שני חיילי יפתח ו-12 נפצעו. ההתקלות ארכה 30 דקות ולאחר מכן הסתלקו המשוריינים. תושבי העיר, שהיו בטוחים כי הגיע הכוח הירדני שנשלח כתגבורת, החלו צולפים בישראלים מחלונות הבתים ומהגגות, ואף פרצו לרחובות ונשקם בידם למרות העוצר. ניתנה פקודה לירות בכל מי שייראה ברחובות.
איל ארד
ביוגרפיה
במאי 2023 השתתף בתוכנית הטלוויזיה התיעודית "מדורות השבטים" של כאן 11.
אם אב ובן
אם אב ובן (באנגלית: MotherFatherSon) היא סדרת טלוויזיה של BBC Studios בכיכובם של ריצ'רד גיר, בתפקידו הגדול הראשון בטלוויזיה, הלן מקרורי, בילי האוול, קירן היינדס, ואלנה אנאיה. הסדרה שודרה בערוץ BBC Two החל מ-6 במרץ 2019 ועד 24 באפריל 2019. מספר הצופים הממוצע היה 2.69 מיליון.
גרדי טרוסט
חייה ועבודתה
טרוסט הייתה יועצת ארכיטקטונית בחוגו של היטלר עד לסוף המלחמה. ב-1943 קבלה מהיטלר מענק בסך 100,000 רייכסמארק.
גלריה דביר
גלריה דביר היא גלריה לאמנות שהוקמה בשנת 1982 במבנה "מעונות עובדים" ח' בתל אביב-יפו. בשנות ה-2000 פתחה הגלריה חללים נוספים ביפו ובנמל יפו. החל משנת בשנת 2013 עברה הגלריה למבנה אחד בדרום תל אביב.
ירג ווייתה
אלוף עולם
באליפות אירופה בשחייה שנערכה ברומא, איטליה בשנת 1983 זכה ווייתה ב-5 מדליות, 3 מדליות כסף ו- 2 מדליות ארד. מדליות כסף, במשחה ל-100 מטר חופשי בתוצאה של 50.29 שניות, אחרי יוהנסן משוודיה (50.20 שניות) ולפני סרגיי סמיריאגין מברית המועצות (50.35 שניות), במשחה ל-200 מטר חופשי בתוצאה של 1:50.18 דקות, אחרי מיכאל גרוס שקבע שיא עולם חדש של 1:47.87 דקות ולפני תומאס פרנר ממערב גרמניה (1:50.92 דקות) ובמשחה שליחים 4x200 מטר חופשי בתוצאה של 7:23.0 דקות, אחרי מערב גרמניה שקבעה שיא עולם חדש של 7:20.40 דקות ולפני איטליה (7:26.01 דקות). מדליות ארד במשחה שליחים 4x100 מטר חופשי בתוצאה של 3:23.02 דקות, אחרי ברית המועצות (3:20.88 דקות) ושוודיה (3:22.02 דקות) ובמשחה שליחים 4x100 מטר מעורב בתוצאה של 3:45.54 דקות, אחרי ברית המועצות (3:43.99 דקות) ומערב גרמניה (3:44.79 דקות).
אלוף אירופה
באליפות אירופה בשחייה שנערכה בשטרסבורג, צרפת בשנת 1987 זכה ווייתה במדליית זהב במשחה ל-50 מטר חופשי בתוצאה של 22.66 שניות, לפני גנדי פריגודה מברית המועצות (22.73 שניות) וסטפן ולרי  (22.75 שניות).
מוטי שוורץ
היסטוריה
מוטי שוורץ נולד בחיפה בשנת 1963. למד בבית הספר היסודי בארי, ולאחר מכן למד בחטיבת הביניים עירוני ג' ובבית ספר התיכון בסמ"ת. סטיקר
מארק צוקרברג
חיים אישיים
במאי 2012 הוא נישא לפריסילה צ'אן, רופאת ילדים אמריקאית אותה הכיר בעת לימודיהם באוניברסיטת הרווארד, ולהם שלוש בנות.
בינואר 2011 הודיע באמצעות פרופיל הפייסבוק שלו שיהפוך לצמחוני ויאכל רק את בשרם של בעלי חיים שהרג בעצמו. זאת, כדי לחוש חיבור לבעלי החיים שהפסידו את חייהם בשביל שיוכל לאכול אותם, ומתוך כך, יכיר טובה על חייו הנהדרים.
ריטה מארלי
ביוגרפיה
זמן קצר לאחר תקרית הירי עזבו מארלי ומשפחתו את ג'מייקה ועברו לבריטניה, שם הקליט חלק מאלבומיו. הם חיו בבריטניה כשנתיים ושבו לג'מייקה ב-1978.
לאחר מותו של בוב הקליטה ריטה מספר אלבומים שנקראו על שמה, שזכו להצלחה רבה בארצות הברית, בעיקר בקרב מעריציו של בוב. בוב לא כתב צוואה, שכן דבר זה נוגד את אמונתו בראסטפארי, וריטה ירשה את כל רכושו.
לאה ברגשטיין
המעבר לקיבוץ רמת יוחנן
בנוסף לחגי הקיבוץ שלה, יצרה ברגשטיין מחרוזת ריקודים לחג האסיף, ט"ו בשבט ולטקסי החתונה בקיבוץ. היא חיברה באותה תקופה כ-50 מחולות. חלק מריקודים אלה הפכו לריקודי-עם הנרקדים עד היום, בהם "שירו השיר", "רב ברכות", "רועה ורועה", "שישו שישו שמחו נא" ו"שיבולת בשדה" (במעגל).
Killers
Killers ("רוצחים") הוא אלבומה השני של להקת ההבי מטאל הבריטית איירון מיידן, שיצא לאור ב-2 בפברואר 1981. אלבום זה היה הראשון בו הופיע הגיטריסט אדריאן סמית', והאחרון בו השתתף הסולן פול דיאנו, שפוטר מהלהקה כתוצאה מצריכת אלכוהול וסמים. היה זה גם אלבום הבכורה של המפיק מרטין בירץ', שהפיק את שאר אלבומי הלהקה עד לאלבומם Fear of the Dark משנת 1992.
שירה האס
ביוגרפיה
בהיותה בת שנתיים ותשעה חודשים, התגלה גידול סרטני באחת מכליותיה, והיא נאלצה לעבור טיפולים במשך קרוב לשלוש שנים עד להחלמתה.
את לימודי התיכון עשתה האס במגמת התיאטרון בבית הספר לאמנויות ע"ש תלמה ילין שבגבעתיים.
קריירה
בינואר 2018, שיחקה האס בסדרת המתח "הרמון" ברשת 13, בבימויו של מרקו כרמל וגדי טאוב. באותה שנה השתתפה בעונה השנייה של הסדרה "כדברא".
הלוח הגרגוריאני
הלוח הגרגוריאני משמש ברובן המכריע של מדינות העולם לקביעת מועדים "אזרחיים" (כלומר, כל מועד שאינו דתי-פולחני). בכנסייה הקתולית ובכנסיות הפרוטסטנטיות הוא משמש גם לקביעת מועדים דתיים.
על ספירת השנים בלוח הגרגוריאני ראו בערך ספירת הנוצרים.
המעבר מהלוח היוליאני ללוח הגרגוריאני
לפתרון הבעיה מינה גרגוריוס ה-13 ועדה של תאולוגים ואסטרונומים, וזו הציעה מערכת שלפיה נקבעת השנה המעוברת, כמפורט להלן, כך שלפי הלוח החדש, האורך הממוצע של השנה התקצר, והתקרב מאוד לאורך הממוצע של שנת השמש ("השנה הטרופית"). המתכנן הראשי של לוח זה היה האסטרונום והמתמטיקאי כריסטופר קלאוויוס. ב-24 בפברואר 1582 פרסם גרגוריוס ה-13 בולה אפיפיורית הקרויה על פי שתי המילים הראשונות שבה אינטר גרוויסימאס (Inter gravissimas) ועל פיה החליטה הכנסייה על מעבר ללוח החדש. השינוי המשמעותי שנבע מהלוח החדש התרחש שמונה חודשים אחר־כך - היום שלמחרת 4 באוקטובר 1582 היה 15 באוקטובר. ספירת ימי השבוע לא השתנתה.
הכנסייה היוונית האורתודוקסית
אורך השנה הממוצע בלוח השנה של הכנסייה היוונית-אורתודוקסית הוא 365.24222 יום. הפער בינו לבין הלוח הגרגוריאני הוא יום אחד בכל 3,600 שנה והפער בינו לבין אורך השנה הטרופית הממוצעת בימינו אינו עולה על יום אחד בכל 32,258 שנים. אף על-פי שהכנסייה היוונית שינתה את לוח השנה, היא עדיין קובעת את מועד חג הפסחא והחגים הקשורים בו לפי טבלאות שמתבססות על הלוח היוליאני. כתוצאה מכך, חג המולד נחגג ביוון במקביל למועדו בכנסיות הקתוליות והפרוטסטנטיות, ולעומת זאת חג הפסחא נחגג במקביל לנצרות האורתודוקסית. לצרכים אזרחיים משתמשים ביוון בלוח הגרגוריאני.
מרדכי אלקחי
פעילותו במחתרת
בגיל 18 הצטרף לאצ"ל עם חברים מעירו, ועד מהרה נסחף ברוח הארגון. את שלבי האימונים וההכשרה עבר בהצלחה, ולאחר זמן לא רב הצטרף אל שורות לוחמי המחתרת. אלקחי השתתף בפעולות צבאיות רבות. הוא לקח חלק במבצע ההתקפה על מבצר המשטרה הבריטית בקלקיליה במוצאי יום כיפור תש"ה. ההתקפה במקום יצאה באיחור של שעתיים לעומת התקפות על מבצרים אחרים, ועל הלוחמים נפתחה אש. אלקחי הפגין אומץ לב בחילוץ פצועים. בהמשך עסק רבות בחבלות ברשת הטלפונים, חבלה במסילות ברזל, ובהחרמות כלי נשק ממחנות בריטיים בנתניה, תל אביב וראש העין. השתתף גם בהתקפה על מבצר המשטרה ברמת גן, כשאינו יודע שבפעולה לוקח חלק דב גרונר העתיד לשבת איתו בתא הנידונים.
מעכבי משאבות פרוטונים
היסטוריה
בשנת 1975 התגלה על ידי מחלקת Hässle בחברת התרופות Astra בגטבורג בשוודיה כי טימופרזול מעכב הפרשת חומצה ללא תלות בסוג הגירוי, בין אם תוך תאי או חוץ תאי. מחקרים שנעשו על טימופרזול גילו הגדלה של בלוטת התריס עקב עיכוב של קליטת יוד כמו גם ניוון של התימוס. חיפוש בספרות העלה כי ישנן התמרות של מקרפטו-בנזימידזול שלהן אין השפעה על קליטת יוד והכנסת כמה מתמירים כאלו לטימופרזול הביאו לתרכובת ללא השפעות טוקסיות, ומבלי לפגוע בהשפעות החיוביות של הפחתת הפרשת חומצה. אומפרזול, נגזרת של טימופרזול, התגלה ב-1979, והיה לראשון בסדרה של תרופות השולטות על הפרשת חומצה בקיבה, מעכבי משאבות פרוטונים.
יחסי ישראל–כף ורדה
היסטוריה
יחסים דיפלומטיים בין שתי המדינות הצעירות נכונו לראשונה ב-27 ביולי 1994.
לאו"ר
רקע היסטורי
בינואר 1979 קיבל חסדאי מכתב מקצין שהיה תחת פיקודו בצבא, שבו הסביר מדוע ירד מהארץ. בתגובה למכתב זה פרסם חסדאי מכתב תשובה ארוך שכלל בתוכו התייחסות לשחיקתה של ד"ש. המאמר פורסם בעיתון "ידיעות אחרונות" תחת הכותרת "עמוד והילחם". המאמר עורר תגובה ציבורית נרחבת וגרר אחריו כ-300 מכתבי תשובה.
שנות השמונים
תנועת לאו"ר התמודדה בבחירות לכנסת השתים עשרה תחת השם לאו"ר (אותיות ענף). מה שהניע את חברי תנועת לאו"ר הייתה תחושת הסכנה למדינה. חברי התנועה הגדירו כי מערכת הבחירות תהיה כזירה שבה יתריעו כלפי הציבור על הסכנות הצפויות למדינה. לאו"ר התחייבה כלפי הבוחר כי לא תצטרף לשום קואליציה ותהווה אופוזיציה חזקה בכנסת לכשתיבחר. לאו"ר קיבלה 4182 קולות ולא עברה את אחוז החסימה. רשימת המועמדים של המפלגה לקראת הבחירות לכנסת ה-12 :יעקב חסדאי, ישעיה בן-יהודה, ברכה יהושפט-רונן, אילנה שמש, אריה בוסק, חיים אטיאס, יעקב וימן, יוסף שיף, יעקב גילת, רפאל בוגנים, משה אבלס.
אזרחים למען חוק משאל עם
חוק שיתקבל במשאל עם יהווה חוק יסוד שאינו ניתן לשינוי מהותי או ביטול על ידי הכנסת. שינוי חוק שכזה יצריך משאל עם חוזר לאחר פרק זמן מינימלי שיקבע בחוק. משאל העם יכריע רק בשאלות עקרונית, יקבע כללים בלבד וישאיר לממשלה חופש בקביעת מדיניות וניהול שוטף. תיקבע שיטה לניסוח האלטרנטיבות לבוחר וכל שאלה תהיה חייבת אישור של בית המשפט העליון. בסופו של דבר הרעיון לא יצא אל הפועל ולאחר 8 שנים הפסיקה העמותה את פעילותה.
תמצית עקרונות לאו"ר
לכן נאבקת לאו"ר בראש וראשונה למען מהפכה ערכית וחוקתית במדינת ישראל, הכוללת :
הגדרת המצב
הגדרת מצבה של ישראל:
הסיבות שגרמו למצבה של ישראל
שמעון בוזגלו
קישורים חיצוניים
על תרגומיו:
עומרי כספי
ישראל
בעונת, הפך כספי לאחד השחקנים המובילים במכבי תל אביב, ואף פתח בחמישייה, 14 פעמים מתוך 21 המשחקים, בהם שיחק בליגה. הוא סיים את העונה הסדירה עם ממוצע של 12.6 נקודות למשחק, כשהוא קולע באחוזים מצוינים של 71.9% מטווח שתי הנקודות, 42.6% מטווח שלוש הנקודות ו-75% מקו העונשין. כספי הצליח בעונה זו גם במסגרת היורוליג, ונבחר במקום הרביעי ברשימת השחקנים הצעירים המצטיינים של השנה באירופה.
סקרמנטו קינגס
ב-28 באוקטובר 2009 ערך כספי את הופעת הבכורה שלו בליגה, כאשר עלה כמחליף במשחק נגד אוקלהומה סיטי ת'אנדר. הוא סיים את המשחק עם 15 נקודות ב-19 דקות משחק בלבד. גם בהמשך הדרך הצטיין כספי והפך לאחד משני ה"רוקיז" המובילים בסקרמנטו, לצד טייריק אוונס. תחילת העונה שלו ב-NBA נחשבה להצלחה; ב-6 בינואר 2010 דורג כספי במקום הראשון בדירוג הרוקיז של ESPN. במהלך החלק הראשון של העונה היו לכספי מספר הופעות מרשימות, בין היתר נגד הלוס אנג'לס לייקרס אשר זכו בהמשך העונה באליפות, ובמהלך תקופה זו הוא אף קלע שיא אישי של 24 נקודות.
שכבת הקו של מודל ה-OSI
שכבת הקו (באנגלית: Data Link) היא השכבה השנייה במודל ה-OSI והיא משמשת את שכבת הרשת, ומשתמשת בשירותיה של השכבה הפיזית של מודל ה-OSI. מבחינת התפקוד, שכבת הקו של מודל ה-OSI מקבילה לשכבת הקו של מודל ה-TCP/IP.
ישראל הגר
ביוגרפיה
גדל והתחנך בחצר סבו רבי חיים מאיר הגר, ה"אמרי חיים" מוויז'ניץ, שעלה לארץ ישראל בתש"ו. תחילה בתל אביב ואחר כך בקריית ויז'ניץ בבני ברק. במסגרת לימודיו בישיבת ויז'ניץ, למד בין היתר אצל רבי נסים קרליץ.
ה'תשמ"ד-ה'תשס"ב
בשנת ה'תשמ"ד הורחק על ידי אביו מביתו וממשרתו בקריית ויז'ניץ. בשנת ה'תש"ן מינה אביו במקומו את אחיו הצעיר, הרב מנחם מנדל הגר, כרב ואחראי על מוסדות החסידות. הדבר גרם גם לקרע בין דודו הרב מרדכי הגר מוויז'ניץ מונסי, שתמך בו, לבין אביו.
כמנהיג
האדמו"ר נוקט במדיניות של קהילות קטנות בערים, ובמהלך שנות כהונתו באדמו"רות פוצלו רוב הקהילות לקהילות של מאה עד מאה חמישים איש.
הקים את רשת הכוללים "עיתים לתורה" - מסגרת לימוד אחר הצהרים או בערב, מעין כולל אברכים אך לאנשים עובדים; הכוללים הוקמו בכל קהילות ויז'ניץ בישראל.
דברי תורתו
בנוסף מוסר האדמו"ר שיחות מוסר לתלמידי הישיבות בתחילת ה"זמן" ובסיומו, ונאומים מיוחדים באירועים מזדמנים שונים. כל השיחות והדרשות נרשמות ויוצאות לאור על ידי הוועד.
Viasat Explore
הערוץ משדר כיום 24 שעות ביממה והמתחרים העיקריים שלו הם ערוץ דיסקברי וערוץ נשיונל ג'יאוגרפיק. מאז 2012, Viasat Explore, יחד עם ערוצים אחים, Viasat History ו-Viasat Nature, משדרים באיכות HD לצד שידור ב-SD. כמו ערוצי Viasat אחרים, עבר מיתוג מחדש באפריל 2014, כאשר הוא שינה את הסמליל שלו והחליף את האות "X" באות "E".
סבויה
גאוגרפיה
האוכלוסייה דוברת צרפתית. מיעוט דובר את הניב ארפיטנית. התושבים מכונים בצרפת "סבויאר" (Savoyards), אם כי הצורה המועדפת על תושבי החבל היא Savoisiens ו-Savoyen.
ימי הביניים
במאה ה-8 הייתה הטריטוריה שעתידה להיקרא סבויה חלק מהאימפריה הפרנקית, וכשהאימפריה חולקה על פי הסכם ורדן ב-843 היא הייתה חלק מהממלכה קצרת הימים של פרנקיה התיכונה. עם מותו של לותאר הראשון ב-855, 12 שנים אחר-כך, חולקה פרנקיה התיכונה ללותרינגיה, צפונית לאלפים, ממלכת איטליה דרומית לאלפים, וחלקים מבורגונדיה באלפים המערביים אותם ירש שארל, בנו של לותאר. שטחים אחרונים אלו מרכיבים את חבלי הארץ העתידים: סבויה, ופרובאנס.
רוזנות סבויה נותקה רשמית מממלכת ארל על ידי קרל הרביעי, קיסר האימפריה הרומית הקדושה ב-1361. היא רכשה את רוזנות ניס ב-1388 וב-1401 היא צרפה את רוזנות ז'נוואה - אזור ז'נבה, למעט העיר עצמה, שנשלטה על ידי נסיך-בישוף, באופן נומינלי תחת שלטונו של רוזן (ומאוחר יותר דוכס) סבויה. כל הבישופים של ז'נבה היו, על פי הסכמה בשתיקה, מבית סבויה. הסדר זה הסתיים ב-1533.
סיפוח לצרפת
הסיפוח הוכרז רשמית ב-14 ביוני 1860. שני הסכמים נחתמו בין הקיסרות הצרפתית השנייה ובין ממלכת פיימונטה-סרדיניה ב-23 באוגוסט 1860, וב-7 במרץ 1861, על מנת ליישב את הנושאים הנותרים בהקשר לסיפוח.
המאה ה-20
למשך תקופה קצרה, בשנים 1943-1942 הייתה סבויה תחת שלטון איטליה הפשיסטית תחת בניטו מוסוליני.
איקריפטיט
תכונות
האיקריפטיט מופיע בטבע בדרך כלל במקבצים גרגריים או חסרי צורה ולעיתים רחוקות כגבישים משושים פריזמתיים קצרים המקווקווים לאורכם המסתיימים במעוינון, כשבמקרים קיצונים יכול הגביש לגדול לאורך של 3 ס"מ, הנשברים בצורת קונכייה. הקשיות של המינרל בינונית, 6.5 בסולם מוס, והמשקל הסגולי הוא בממוצע 2.67.
ארוס
ארוס כחלק מה"ארוטס"
על פי האודיסיאה של הומרוס, ארוס היה בודד ורצה חבר למשחקים. לכן ילדה אימו אפרודיטה את אנטרוס ("אהבת הצד השני") ללוותו. סיפור לידת אנטרוס הוא אלגוריה עם מוסר השכל, המלמדת שאהבה זקוקה לצד שני כדי לפרוח ולשגשג.
שמואל קלעי
ביוגרפיה
הוא התמנה לשמש ברבנות העיר ארטה, וכיהן בה כאב בית דין וכראש ישיבה. עמו כיהן בבית הדין המקומי גם הרב שלמה ברוך. הוא היה מיודד עם גדולי רבני דורו, כמו: רבי יוסף טאיטאצאק, שהיה מבוגר ממנו; ותלמידו, רבי שמואל די מדינה.
זכריה פרנקל
ברסלאו
הרב הירש והרב עזריאל הילדסהיימר האשימו אותו בכפירה גמורה. הרש"ר פרסם בכתב-העת שלו "ישורון" סדרת מאמרים מאת הרב ההונגרי גוטליב פישר נגד הספר, שתקפו אותו כנוגד את האמונה בתורה מן השמים. הוא ניצל את העניין כדי לתבוע מפרַנקל להבהיר אחת ולתמיד אם הוא מאמין באלוהיותה של כולה, הן בכתב והן בעל פה, אם לאו. הרמן כהן הצעיר, שהיה אז תלמיד בברסלאו, שלח מכתב לרש"ר בו תיאר את שמירת המצוות הקפדנית של פרַנקל. בתשובה, הדגיש הלה כי כל אלו חסרי חשיבות אם אין בצדם אמונה נכונה. אחרים הצטרפו לתבוע את אותו הסבר, כמו הרבנים צבי בנימין אויערבך בספרו "הצופה על דרכי המשנה" ושמואל פרנד ב"פתשגן האיגרת". שי"ר בפראג יצא להגנת ידידו משכבר הימים באביב 1861 בחיבור "דברי שלום ואמת". הוא כתב כי אין ספק שרז"פ יענה על שאלותיו של הירש לשביעות רצונו ויצהיר על אמונה באלוהיות התושב"ע. שלמה זאב קליין פנה אף הוא בבקשה דחופה להבהרה בחיבורו "האמת והשלום אהבו". פרנקל פרסם אז הבהרה סתומה למדי, בה כתב כי בכרך השני של "דרכי המשנה" יתברר כל הנושא; הוא הצהיר כי ספרו אינו עוסק בתאולוגיה אלא במחקר מדעי. עתה התקומם נגדו אף שי"ר, שקונן על כך ש"אין זה ערקלערונג (=הבהרה), כי אם מאפליה." הירש והילדסהיימר הצליחו להוקיע את פרנקל בעיני מרבית רבני הדור. בשנים הבאות הוסיפו לערוך נגדו מסע ציבורי רחב-היקף כדי להדגיש את הבדלי ההשקפה ביניהם: האחרון הקפיד לסתור את הדעה, שהועלתה לעיתים בדעת הקהל, כי למעשה אין פער משמעותי בין הנאו-אורתודוקסיה והאסכולה ההיסטורית ולעמוד על העקרונות האמוניים המפרידים בינן. שני ראשי האורתודוקסיה הגרמנית הרבו לתקוף את ההיסטוריון היינריך גרץ, שהיה קרוב לפרנקל, וסירבו להמליץ על בוגרי ברסלאו לכהן ברבנות אם לא הסכימו להכחיש בפומבי את דעותיו של מורם.
בשנות פעילותו במכון, כמקודם, התבלט רז"פ כחוקר ראשון במעלה של מדעי היהדות. הוא פרסם מאות מאמרים ומספר רב של ספרים אודות הנושא. ב-1869 דחה את הצעת הקהילה בפראג לכהן כרבם מסיבות של זקנה. ב-1870 הוציא את יצירה מרכזית נוספת, "מבוא הירושלמי", בו בחן בפירוט את לתלמוד הירושלמי שזכה עד אז לתשומת לב מעטה. הוא הניח שם את היסודות למחקר העתידי בתחום, בכך שהבחין בין הפשטות והישירות של הירושלמי לסגנון הבבלי ובכך שראה בשניהם השתקפות של התרבויות המקומיות וכך מקור לגזור ממנו את ההבדלים בין בבל לארץ-ישראל. לרגל יום הולדתו השבעים העניק לו הקיסר פרנץ יוזף את התואר "יועץ חצר" (Hofrat). בערוב ימיו עמד על סף הוצאת החלק השני של "מבוא הירושלמי", והשלים כמעט את כולו. לפי זכרונותיו של דוד קאופמן, הוא השלים את המבוא כמעט עד המשפט האחרון ביום שישי, ה-12 בפברואר 1875. הוא מת בשבת למחרת, בשתיים אחר הצהריים, ונקבר בברסלאו.
נחל פצאל
תיאור הנחל
בתוך הנחל נובעים שני מעיינות הנקראים עינות פצאל הנובעים בתחילת אפיק הנחל. שפיעת המעיינות משתנה בין עונות השנה ונעה בין 30 מ"ק ל-150 מ"ק בשעה. ליד המעיינות יש חורשת עצי שיזף מצוי, וסביבם צמחייה אופיינית לבתי גידול לחים, כגון שנית גדולה, פלגית שיחנית, טיון דביק, שיח-אברהם מצוי ונענה משובלת. אזור הנחל מהווה גם בית גידול לחוגלת סלעים.
מערכת המים
מאזור הנביעה יוצאת אמת מים מתקופת הורדוס שהובילה את המים לבריכת אגירה ליד תל שייח ד'יאב. בריכת האגירה מתוארכת לפחות לתקופת בית אומיה ויש השערות שנבנתה כבר בתקופת הורדוס. בתחתית בריכת האגירה נמצאו אבנים הרודייניות התומכות בהשערה זו. בנחל פצאל, באמצע הדרך בין המעיינות לבריכת האגירה, ליד האמה עומדת טחנת קמח עתיקה בשם טאחונת אלפצאל, שפעלה באמצעות מי האמה. כיום, צינור מתכת מוביל את המים אל בריכה, המשמשת את תושבי הכפר אלפצאל הסמוך.
ג'יימס וודסוורת'
ג'יימס ג'רמיה וודסוורת' (באנגלית: James Jeremiah Wadsworth; 1905–1984), המוכר יותר כג'רי וודסוורת', היה דיפלומט אמריקני. כיהן כשגריר ארצות הברית באו"ם בשנים 1960–1961, בשלהי כהונתו של הנשיא דווייט אייזנהאואר.
הוא מת ברוצ'סטר, ניו יורק ב-1984.
בולי מדינת ישראל - שנת 1966
בולי דואר אוויר
כמות הבולים שהודפסה בשנים קודמות ונשמרה במחסני הדואר סיפקה את צורכי הדואר בשנת 1966 ולא היה צורך בביצוע הדפסות חוזרות של בולי דואר אוויר לחידוש המלאי.
יום הזיכרון לחללי צה"ל
הבול עוצב בידי אוסוולד אדלר. להלן ריכוז המידע על הנפקת הבולים:
אלסקה ת'אנדרפאק
2007-2012
באותן שנים ניסתה אלסקה להתקבל מדי שנה כמתמודדת ב"המרוץ הדראג של רו פול" ללא הצלחה. ב-2011 אלסקה ושרון נידלס ניסו להתקבל יחדיו לעונה הרביעית של הסדרה, אך אף על פי שהגיעו לשלבי הליהוק הסופיים כזוג לבסוף רק נידלס התקבלה לתוכנית. היא זכתה באותה עונה ונודעה כאחת המלכות ששינו את פניו של עולם הדראג כשהביאה לקהל הרחב את הסגנון הלא שגרתי של "בית האנט".
לזדה
קבוצת לזדה (באנגלית: Lazada) היא חברת מסחר אלקטרונית בינלאומית שהוקמה על ידי מקסימיליאן ביטנר בגיבוי של אינטרנט רוקט ב-27 במרץ 2012, ובבעלות של עליבאבא. בשנת 2014, לזדה הפעילה אתרים במספר מדינות וגייסה כ-647 מיליון דולר במהלך מספר סבבי השקעה.
היסטוריה
בשנת 2014, ההפסדים התפעוליים נטו של לזדה היו 152.5 מיליון דולר על הכנסות נטו של 154.3 מיליון דולר. עם זאת, אחוז ההפסדים שלה ביחס לנפח הסחורה הגולמית שלה - שווי כל המוצרים שנמכרו דרך האתר - היה קטן יותר ב-2014 מאשר ב-2013 עקב צמיחה ב-GMV שלה מ-95 מיליון דולר, ב-2013 ל-384 מיליון דולר ב-2014, מונע על ידי מכירות בשוק.
בדצמבר 2019, לזדה שיתפה פעולה עם סיטיגרופ כדי להשיק כרטיס אשראי חדש בסינגפור, ולאחר מכן במדינות שונות מאוחר יותר.
ביוני 2020, פייר פויגנאן הוחלף על ידי צ'אן לי כמנכ"ל לזדה.
זוויג
זוויג (בלועזית: Sex) הוא מונח במדעי החיים המתאר את סיווגו של אורגניזם (למשל בעל חיים או צמח), כנקבי או זכרי ובאורגנזימים שונים, בעל מאפיינים זכריים ונקביים כאחד. נקבה היא יצור חי, שמייצר תאי ביצית וזכר הוא יצור חי, שבבגרותו מייצר תאי זרע (אלא אם כן, פתולוגיה מפריעה לו בזה).
מנזר המצלבה
שמם של המנזר והכנסייה קשור למסורת הנוצרית שלפיה במקום גדל העץ שממנו הכינו הרומאים את הצלב עליו נצלב ישו. בערבית נקרא המנזר "אל-מצלבה" או "דיר א-צליב" - מנזר הצלב. המנזר נמצא בבעלות הכנסייה היוונית אורתודוקסית.
ייסוד
נסיבות ייסודו של המנזר לוטות בערפל הזמן. על פי הידוע נבנתה כנסיית המצלבה במהלך המאה השישית בעת שלטונה של האימפריה הביזנטית בארץ ישראל. בספרו "ירושלים, העיר החדשה" מספר זאב וילנאי כי על פי המסורת הנוצרית נבנתה הכנסייה על ידי המלך הגאורגי הנוצרי הראשון - מיריאן השלישי, מלך איבריה, שעלה לרגל לירושלים וקיבל במתנה מקונסטנטין הראשון, קיסר האימפריה הביזנטית את עמק המצלבה. מקורות נוצריים אחרים מיחסים את בניית הכנסייה בעמק המצלבה לפלוויה יוליה הלנה, אימו של קונסטנטין הראשון, שביקרה בירושלים בחיפוש אחר הצלב האמיתי ובנתה כנסיות באתרים נוצרים קדושים. מסורות אחרות קושרות את הבניה לקיסר הרקליוס שהקים במקום זה את מחנהו עם החזרת הצלב מפרס.
גרעינון
בגרעינון מתבצע עיבוד ה-pre-rRNA, התעתיק הראשוני של ה-rRNA. הלה נחתך לגדילים המתאימים ליחידות הריבוזום, וכן מתבצע בו שינוי כימי של מספר נוקלאוטידים. את מרבית השינויים בגרעינון מבצעת חומצת גרעין הקרויה sno-RNA, ("RNA גרעינוני קטן"). אל הגרעינון מגיעים חלבונים המהווים חלק מהריבוזום, ושם הם מוצמדים ל-rRNA.
Carry That Weight
הקלטה
הביטלס הקליטו את Golden Slumbers ו-Carry That Weight ביחד ב-2 ביולי 1969. מקרטני, האריסון וסטאר הקליטו את שני השירים 15 פעמים עד שקיבלו את התוצאה הרצויה, בזמן שלנון הבריא בבית חולים מתאונת רכב שעבר בסקוטלנד.
אנדי גרוב
שנותיו הראשונות והשכלתו
כשהיה בן שמונה כבשו הנאצים את הונגריה וגירשו כמעט 500,000 יהודים למחנות ריכוז, כולל אושוויץ. גרוב ואִמו אימצו זהויות בדויות ומצאו מקלט אצל חברי המשפחה. אביו נלקח למחנה עבודה במזרח שם נאלץ לעבוד בעבודת כפייה, אך הוא שרד, והתאחד עם משפחתו לאחר תום מלחמת העולם השנייה.
אחרית ימיו
ב-2006 תרם גרוב 26 מיליון דולר אמריקאי לסיטי קולג' של ניו יורק, התרומה הגדולה ביותר שקיבל מוסד זה אי פעם.
סטלה מאריס
המנזר הכרמליתי
בקפלת תרסה מאווילה שמחוץ למנזר, שוכן מבנה קבורה, שאליו הוכנסו גופות הנזירים לקבורה ראשונית, ולאחר מכן פונו עצמותיהם אל חדר קטן במנזר, הנמצא מאחורי מזבח הכנסייה. בקיר הפרוזדור המוביל אל החדר קבועים לוחות שיש המונים את שמות הנפטרים. סביב המנזר מספר מבנים נוספים המשמשים את הנזירים.
מצבת חיילי נפוליאון וצלב שאטו רנו
המצבה נהרסה על ידי הטורקים במאי 1915 בתואנה של חיפוש מחבוא נשק תחתיה. הצרפתים זעמו על קונסול גרמניה בחיפה, שהסית, לדבריהם, את החיילים, ובתגובה ירו מספר פגזים מפריגטה אל עבר ביתו במושבה הגרמנית. המצבה הוקמה מחדש ב-1919.
טלנגאנה
כלכלה
היידראבאד שונה במגוון העיסוקים ומובילה בהיי-טק ובטכנולוגיה וביו-טק. למדינה פוטנציאל גדול לפיתוח בשל היותה עשירה במחצבים ובעיקר בפחם.
מארק בניוף
ביוגרפיה
בניוף גדל במשפחה יהודית בסן פרנסיסקו, בשנת 1986 הוא קיבל תואר ראשון במנהל עסקים מאוניברסיטת דרום קליפורניה בה היה חבר גם באחווה Tau Kappa Epsilon. הוא קרוב משפחה של מפיק הטלוויזיה דייוויד בניוף.
התמסחרות
המתנגדים לתהליך ההתמסחרות, נותנים דוגמאות בחברה של ימינו בתחומים רבים: הבריאות (ובעיקר נפוצה דוגמת מערכת הבריאות בארצות הברית), התרבות, החינוך והרווחה. בתעשיית המוזיקה הכינוי "התמסחרות", ניתן לרוב כביקורת על נטייה של אמנים למציאת למכנה המשותף וויתור על מאפיינים ייחודיים על מנת לפנות לקהל שומעים רחב יותר ולהגדיל את מכירות התקליטים. בדרך כלל תוך איבוד ייחודם, רצונם והדרך בה נהגו בדרך כלל לטובת אהבת ואהדת הקהל.
ליילנד קוב CU
דגמי "ליילנד קוב" משנות ה-30 עד שנות ה-70 (אין קשר לדגם "ליילנד קוב CU")
בשנת 1936 יוצר דגם "CUB 404".
בית"ר כפר סבא
היסטוריה
בשנת 1998 נקלעה הקבוצה לקשיים והתפרקה, דווקא לאחר שרשמה הישג שיא של הופעה מכובדת בגביע המדינה בו הפסידה בשלב שמינית הגמר להפועל בית שאן ששיחקה אז בליגת העל בתוצאה 2:0. בתקופה זו הייתה הקבוצה מבוססת על חמישה אחים בני משפחת אלון, הבולט שבהם הוא ציבי אלון השוער ששמו כ"משוגע" יצא למרחוק. בתקופה זו שיחקו בקבוצה מספר שחקני עבר ובהם גדי פולבר, עופר נוסובסקי, נמרוד זוסים ויגאל הלל - כולם שחקנים בעלי עבר בליגת העל ודני סויסה שהיה הבולט במועדון אך לא הצליח להגיע לרמות הגבוהות.
Tia Tamera
Tia Tamera (בעברית: טיה טמרה) הוא סינגל שהוקלט על ידי הראפרית האמריקאית דוג'ה קאט, בשיתוף הראפרית ריקו נאסטי, מתוך אלבום הבכורה שלה Amala. השיר יצא לאור ב-21 בפברואר 2019, על ידי חברות התקליטים קימוסבי רקורדס ו-RCA רקורדס, כסינגל החמישי והאחרון מתוך האלבום.
רקע וכתיבה
השיר נכתב על ידי דוג'ה קאט, דייוויד ספרקר, קרטיס מקנזי, לידיה אסרט וריקו נאסטי והופק על ידי דוג'ה קאט וקרטיס מקנזי. שיתוף הפעולה הזה הוא הראשון בין דוג'ה קאט וריקו נאסט, תוך היותו שיתוף הפעולה היחיד שנכלל במהדורת הדלוקס של Amala.
הרכב ומילים
שם השיר נגזר משמותיהן של השחקנית טיה מוורי והשחקנית טמרה מוורי.
מישהו (שיר)
רקע
מתי כספי ביצע את השיר בהופעותיו והקליט אותו עבור אלבום האוסף שלו "צד ג' צד ד'" שיצא לאור ב-1987, וכן באלבום הכפול "הופעה חיה בערד 1997".
במצעד העברי השנתי לשנת התשל"ח (1978) של רשת ג' הגיע השיר למקום ה-24.
השיר תורגם לאנגלית על ידי אלכסנדרה בשנת 1978 ובוצע על ידי נאוה ברוכין.
גורג'י חאתון
גוּרג'י חאתוּן (בגאורגית: გურჯი-ხათუნი, טורקית: Gürcü Hatun;סביבות 1237 - סביבות 1286) הייתה אשתו המועדפת של כּאי חוּסרווה השני (ქეი ხუსრვე II, غياث الدين كيخسرو بن كيقباد), הסולטאן הסלג'וקי של סולטנות רום (1237-1246).
חייה
לאחר מותו של הסולטאן, בשנת 1246, תפס הוזיר, סהיב פרוואן מוהי אד-דין (או מוהין אד-דין סולימאן, მუინ ედ-დინ სულეიმან), את השליטה על הסולטנות ונשא את חאתון לאישה.
פינחס במברגר
תולדות חייו
נפטר בכ"א באב תרצ"ו (אוגוסט 1936) ונקבר בבית הקברות לנגנפלדה (בגרמנית: ) בהמבורג, על יד אשתו לאה. בר"ח ניסן תשמ"ט (1989) הועלה קברו ליד קבר אשתו השנייה בהר הזיתים בירושלים.
אגן טארים
אגן טארים (בסינית: 塔里木盆地; בפין-יין: Tǎlǐmù Péndì; באויגורית: ارىم ئويمانلىقى) הוא אגן ניקוז יבשתי גדול, הנמצא בשטחו של המחוז האויגורי האוטונומי שינג'יאנג שבצפון מערב סין העממית, והנהר טארים זורם בו ממערב למזרח עד הישפכו לאגמים ולביצות בלופ נור. האגן מתפרש על פני שטח של כמיליון קילומטרים רבועים וגובהו נע בין 700 ל-1,400 מטרים. האגן מוקף בהרים משלושה כיוונים, צפון, מערב ודרום, ופתוח בצידו המזרחי אל מדבר גובי. גבולו הצפוני הוא ברכס טיין שאן וגבולו הדרומי הוא הרי קונלון הנמצאים בקצה הצפוני של רמת טיבט. מדבר טקלה מקאן מהווה חלק גדול משטח האגן. אזור האגן מיושב בדלילות על ידי אויגורים, טג'יקים ועמים טורקיים אחרים.
מלחמת המלכה אן
ניופאונדלנד
מפקדי הצי האנגלים חשבו על התקפות על פליזנס ב-1703 וב-1711 אך לא ביצעו אותן, זו האחרונה בוטלה על ידי אדמירל ווקר לאחר האסון בשפך של סנט לורנס.
FIRST Tech Challenge
FIRST Tech Challenge (או בקיצור FTC) היא תחרות פיתוח טכנולוגי בין-לאומית במסגרת ארגון FIRST, שמיועדת לבני נוער בכיתות ז' עד יב' (בישראל בכיתות ח' עד יב').
Follow the Leader (שיר)
Follow the Leader (בעברית: עקוב אחר המנהיג) הוא סינגל שהוקלט על ידי צמד המוזיקאים הלטינים ויסין ויאנדל, ביחד עם הזמרת-יוצרת האמריקאית ג'ניפר לופז. השיר יצא לאור כסינגל ב-10 באפריל 2012.
המלחמה העות'מאנית-רוסית (1877–1878)
היחס לנוצרים בשטחי אימפריה העות'מאנית
במסגרת חוזה פריז משנת 1856, אשר סיים את מלחמת קרים, התחייבה האימפריה העות'מאנית, לתת זכויות שוות לתושבים הנוצרים. אכן, בוצעו מספר רפורמות וביניהן מתן זכות שירות בצבא, גם ללא מוסלמים. עם זאת מאפיינים רבים אשר הגדירו את הנוצרים כד'ימיים, עדיין נותרו בעינם, למשל אי קבילותה של עדות משפטית שנמסרה על ידי נוצרי כנגד מוסלמי. הקיפוח של הנוצרים לעומת המוסלמים, היה בולט בטריטוריות האירופאיות של האימפריה, בהן רוב האוכלוסייה היה נוצרי.
המלחמה הסרבית עות'מאנית
בתחילת אוקטובר, משפג תוקף שביתת הנשק, חידשו העות'מאנים את המתקפה על הסרבים, אשר ניגפו בפניה והחלו לגלות סימני כניעה. מצב זה הוביל לכך, שב-31 באוקטובר, העבירו הרוסים לעות'מאנים, אולטימטום, לחדול מפעולות האיבה ולחדש את שביתת הנשק, תוך 48 שעות. צעד זה גובה בגיוס חלקי של צבא רוסיה בהיקף של 20 דיוויזיות וגרם לסולטאן עבדול חמיד השני, להסכים כמעט מיידית לאולטימטום.
הצבא הקיסרי הרוסי
לאחר תבוסת הרוסים במלחמת קרים, ערך שר המלחמה הרוסי דמיטרי מיליוטין שורת רפורמות בצבא היבשה ובצי הרוסי. הוא פעל לביטול גזרת הקנטוניסטים ויצירת גרעין צבאי מקצועי ומאומן בעל עתודות גדולות של כוח אדם באמצעות גיוס חובה לגברים בגילאי 20 ומעלה למשך 6 שנות שירות סדיר ו-9 שנות שירות מילואים. הוקמו בתי ספר ואקדמיות צבאיות. כמו כן הוקמו בסיסים, מגורי קבע ומחנות אימונים מסודרים ובמועד פתיחת המלחמה, יכול היה הצבא ביום פקודה להוביל עד 500,000 חיילים לקרב.
הקרבות בקווקז
רבים מקציני הצבא הרוסי שהוצב באזור, היו ממוצא ארמני, חלקם בכירים כגון הגנרלים בייבוט שלקובניקוב, מיכאיל לוריס מליקוב ואיוון דוידוביץ' לאזרב. הם הוצבו עם כוחותיהם ליד ירוואן והוו את חוד החנית בתחילת המתקפה הרוסית, על האימפריה העות'מאנית, ב-24 באפריל 1877, בקרב על העיר דואובאיזיט, (בטורקית Doğubayazıt, Ağrı). העיר נכבשה ובסיום המלחמה, לאחר נסיגת הרוסים מהעיר במסגרת חוזה סן סטפנו, הועברה מרבית האוכלוסייה הארמנית הנוצרית, לעיר חדשה שהוקמה בשטח הרוסי ונקראה באיזיט החדשה, היום העיר גאבאר בארמניה.
בהמשך ניסו כוחותיו של גנרל לזרב לכבוש מחדש את השטח מספר פעמים, אך נכשלו. עם זאת הצליחו הכוחות הרוסיים לבלום מתקפה נוספת של העות'מאנים בחודש אוקטובר, לעצור את התקדמותם ובהמשך, ב-15 באוקטובר, הצליחו להדוף אותם אל מחוץ לאזור. שיעור אבדות העות'מאנים בקרב אג'ריה מוערך בין 5,000 ל-6,000 הרוגים ולרוסים היו כ-15,500 הרוגים.
התערבות המעצמות
ב-9 בינואר 1878 כבשו הכוחות הרוסיים את סופיה, ב-17 בינואר, את המצודה העות'מאנית בעיר פלובדיב וב 20 בינואר את העיר אדירנה. העות'מאנים ביצעו נסיגה רחבה לאורך כל החזית ונערכו לקרב הגנה על איסטנבול, בירת האימפריה העות'מאנית. האימפריה הבריטית, אשר נמנעה מלהתערב באופן פעיל בנעשה, בשל אירועי מרד אפריל הבולגרי והשלכתו על דעת הקהל, נחרדה מאפשרות של קריסת האימפריה העות'מאנית מחד-גִּיסָא והתחזקות חסרת תקדים של מעמד האימפריה הרוסית באירופה מאִידָךְ-גִּיסָא והחליטה לפעול מיידית לסיום הסכסוך.
פני חבל הבלקן לאחר המלחמה
גבולות המיתאר המדיניים, שנוצרו לאחר מלחמה זו, יהוו סלע מחלוקת טריטוריאלי ואתני בין מדינות הבלקן לבין עצמן, ובין מעצמות על שהתחלפו לאורך הדורות ושאפו להשיג שליטה והשפעה מרביות בחבל זה, המהווה חיץ בין מערב למזרח אירופה וחולש על הים השחור ומבואותיו, החל מגרמניה, דרך בריטניה, ארצות הברית וכלה בברית המועצות עד להתפרקותה ורוסיה של ימינו.
באג'ורנים
דת
על פי האמונה, "הנביאים" הם אלו אשר שלחו אל העם הבאג'ורני את החפצים המקודשים הקרויים "כדורי-נבואה" (Orbs) או "דמעות הנביאים". כדורי-נבואה אלו גבישים בוהקים ממקור חוצני, בצורת שעון חול, ככל הנראה צפים בתוך המכולות שלהם. הכדורים, אשר לא ניתן לפענח את טיבם באמצעות ניתוח מדעי, מגרים את מה שמכונה "חוויית כדור-נבואה" - חיזיון של תמונות, שיש בו השפעה מסוימת על מערכת העצבים של דמויי-אדם. זה עדיין שנוי במחלוקת, עם זאת, האם חוויות כדור-נבואה הן, למעשה, חוויות בפועל, או רק חלומות או הזיות. לכל כדור יש יכולת ייחודית לו, וידוע כי קיימים:
המיליציה הצבאית
המיליציה הפעילה את תחנת החלל חלל עמוק 9 במשותף עם צי הכוכבים. בשנים 2369–2375 התחנה הייתה תחת פיקודו של קצין צי כוכבים קומנדר סיסקו (בהמשך: קפטן), ונוהלה על ידי חברת המיליציה מייג'ור קירה (בהמשך: קולונל). כאשר קפטן סיסקו נעלם בסוף 2375, הפיקוד הועבר את הקצינה הראשונה שלו - קולונל קירה.
קאי
עם סיומה של המלחמה באופק, קאי ווין מתפתה להצטרף אל דוקאט - אשר עבר ניתוח על מנת שייראה כמו באג'ורני - בסגידה אל הפא-ריית', משום שהיא סבורה כי הם הנביאים האמיתיים של באג'ור. כאשר היא מגלה את האמת - היא חשה מרומה, ופונה אל קולונל קירה לעצה. קירה מייעצת לה להתפטר מתפקידה כקאי, על מנת להיגאל, אולם ווין מסרבת.
אלכסיי סוטורמין
אלכסיי סרגייביץ' סוטורמין (ברוסית: Алексе́й Серге́евич Суторми́н; נולד ב-10 בינואר 1994, מוסקבה, רוסיה) הוא כדורגלן רוסי, המשחק כקשר התקפי במועדון זניט סנקט פטרבורג ובנבחרת רוסיה בכדורגל.
זניט
ביוני 2019 דווח כי זניט סנקט פטרבורג הציעה לו שכר של 300 אלף יורו וחוזה ל-5 שנים, אך לבסוף הוא עבר לרובין קאזאן שהציעה לו 500 אלף יורו לאותה תקופה. ברם, הוא לא נסע עם הקבוצה למשחק ההכנה נגד טמבוב ותקשורת הספורט דיווחה על כך שזניט הגיעה להבנות עם השחקן על מעברו לזניט באותם תנאים שרובין סיכמה מולו. ביולי 2019 זניט הודיעה רשמית על החתמתו לחוזה של שלוש שנים עם אופציה להארכה בשנתיים נוספות. את הופעת הבכורה במדי זניט ערך ב-14 ביולי 2019 במחזור הפתיחה של העונה כשנכנס כמחליף בניצחון הבייתי על טמבוב. ב-3 באוגוסט 2019 עלה לראשונה בהרכב הפותח במשחק הבייתי נגד קרסנודאר שהסתיים בשוויון 1-1. את שער הבכורה שלו הבקיע ב-21 בספטמבר 2019 בניצחון 0–5 על רובין קאזאן, כשבאותו משחק הוא מבקיע למעשה 2 שערים. בדצמבר 2020 הוזז לראשונה לעמדת הבלם הימני, במשחק המחזור ה-17 מול אורל. ב-29 בספטמבר 2021, הבקיע את שער הבכורה בליגת האלופות בניצחון קבוצתו 4:0 על מאלמו בגזפרום ארנה. באפריל 2022 האריך את חוזהו בקבוצה עד סוף 2025.
עובד מחפוד
עובד מחפוד (1971 – 7 בפברואר 2009) היה סוכן שחקנים ודוגמנים ובעל סוכנות כישרונות.
חייו
מחפוד החל את דרכו כסוכן כישרונות בשנות ה-90 וייצג כ-250 שחקנים ושחקניות מובילים, ובהם נטלי עטיה, אילנה אביטל, דליה שימקו, ליאון רוזנברג, מיטל דוהן, קרין מגריזו, קארין אופיר, אסי עזר, שירי מימון, אפרת בוימולד, אליענה בקייר, מיכל טראוריג, מיכל אמדורסקי, איגי וקסמן, דקלה קידר, ודני דויטש.
עירוני
ראו גם
}}
המצור על בלגרד (1456)
האפיפיור קליקסטוס השלישי כתב כי המצור על בלגרד "חרץ את גורלה של הנצרות". ההוראה של האפיפיור לצלצל בפעמוני הכנסיות בצהרי היום על מנת להזעיק את המאמינים להתפלל למען מגיני העיר, הפכה לצלצול ניצחון ולנוהג קבוע עד ימינו.
הקרב
שמאל|ממוזער|250px|מהלכי הקרב
יחסי בנגלדש–הממלכה המאוחדת
היסטוריה
הקשרים בין בריטניה לבנגלדש נוצרו בתקופת הראג' הבריטי. במהלך מלחמת השחרור של בנגלדש הציעה בריטניה מקלט לדיפלומטים ולאנשים שנמלטו מהסכסוך. הממשלה, התקשורת והפוליטיקאים ביקרו את הזוועות בבנגלדש והביעו אמפתיה עם בנגלדש. ב-4 בפברואר 1972 הכירה בריטניה בבנגלדש, דבר שהביא בסופו של דבר להכרה במדינה מצד מדינות אירופאיות אחרות. בבריטניה קיימת האוכלוסייה הגדולה ביותר של אזרחי בנגלדש בעולם המערבי, והאוכלוסייה מונה כ-500,000.
המצור על בלגרד (1456)
השלמות
שמאל|ממוזער|250px|הקרב על בלגרד ציור הונגרי מהמאה ה-19. במרכז, [[ג'ובאני דה קפסטראנו כשצלב בידו]] הניצחון עצר את התפשטות האימפריה העות'מאנית לעבר אירופה הקתולית למשך 70 שנה, אם כי הם ערכו פשיטות אחרות כדוגמת כיבוש אוטרנטו ב-1480-1481 והפשיטה על קרואטיה ושטיריה ב-1493.
ג'וני אינגליש
עלילה
סובאז', שארגן מסיבה בבניין משרדו, גילה את מעשיו של ג'וני, וסיפר לפגסוס, שהוזמן למסיבה, את מעלליו של אינגליש. כתוצאה מכך, פגסוס הוריד את ג'וני מהמשימה והיא הועברה ללורנה קמפבל.
בקר לבשר
בקר לבשר בישראל
טיפוח זנים לבקר נעשה בעידוד משרד החקלאות, שהקים בשנת 2003 את ועדת הטיפוח. בוועדה יושבים נציגי המשרד, אנשי מכון וולקני ונציגי המגדלים. מטרת הוועדה - הגדרת יעדים בטיפוח גזעי בקר לבשר בישראל וקביעת קריטריונים למתן מענקים ממשלתיים.
ג'וני אינגליש
עלילה
ביום ההכתרה, ג'וני, לורנה ובוף מגיעים, ומעוררים מהומה במטרה לשכנע את העם שאין להמליך את סובאז'. סובאז' שלא הצליח להתאפק, התחיל לירות בג'וני, דבר שהסגיר אותו. אחרי שאיים על הארכיבישוף להמליך אותו, ג'וני קופץ עליו, והוא מוכתר בטעות למלך.
בן קרדין
בית הנבחרים המדינתי של מרילנד
ב-1966 החליט מוריס קרדונסקי שלא לרוץ למושב בבית הנבחרים המדינתי המייצג את העיר בולטימור, כדי שהתלמיד שלו למשפטים, אחיינו בן ה-23, בן קרדין יוכל לרוץ. שם המשפחה קרדין הוכח כבלתי ניתן לעצירה וקרדין הצעיר ניצח, ונכנס לתפקידו כחבר בית הנבחרים המדינתי בינואר 1967. קרדין סיים את בית הספר למשפטים מאוחר יותר באותה שנה. הוא המשיך וכיהן עוד עשרים שנה בתפקיד זה, מכהן לבסוף כיושב ראש בית הנבחרים המדינתי (Speaker) בגיל 36, ובמשך שמונה שנים, לפני שהחליט לעבור למישרה במישור הכלל ארצי, בבית הנבחרים האמריקאי.
בית הנבחרים של ארצות הברית
בהיותו בבית הנבחרים של ארצות הברית הוא כיהן כיו"ר ועדת הסחר של הקונגרס וכן כחבר ועדת הדרכים, חבר תת-הוועדה למשאבי אנוש וחבר ועדת "הארגון לביטחון ושיתוף פעולה באירופה" (OSCE). הוא גם היה פעיל בכיר בוועדת ההיגוי של שדולת חברי הסנאט (Caucus) למען המפלגה הדמוקרטית וכיהן כאחד המצליפים הדמוקרטים.
לאה שקלאר
קורות חייה
שקלאר היא בעלת תואר ראשון ושני בלימודי יהדות, תנ"ך ומחשבת ישראל במכללת ירושלים ובטורו קולג'.בוגרת תוכניות למנהיגות נשית בקולך – פורום נשים דתיות, למנהיגות ציונית דתית במכון הרטמן ולאזרחות משותפת ורב-תרבותיות במכון "מרחבים".
חוקת איראן
תיקוני 1989
ב-24 באפריל 1989 האייתולה ח'ומייני הוציא צו לכינוס ועידה לעריכת החוקה. הוועידה שהתכנסה הוציאה מספר תיקונים לחוקה בסעיפים 5, 107, 109, 111 ובכך ששללו את הצורך בכך שהמנהיג יהיה מרג'ע או ייבחר על ידי העם. נוסף על כך הוועדה הפכה את המועצה לאבטחת אינטרס המשטר לאחראית הבלעדית על יישוב מחלוקות בין המג'לס למועצת שומרי החוקה וכן ביטלה את תפקיד ראש הממשלה האיראני.
ויליאם קריסטול
כתיבתו
לקראת בחירות 2008 לנשיאות ארצות הברית, היה קריסטול יועץ לענייני מדיניות חוץ לג'ון מקיין. קריסטול היה מבין הפרשנים והפעילים השמרניים שדחפו את מקיין לבחור במועמדת לסגנית הנשיא. שרה פיילין, כפי שדיווח עיתון ה"דיילי ביסט", "קריסטול היה מבין האנשים הבולטים ביותר בקידום פיילין-כשהוא טוען שהיא צעירה, פופולרית, נמרצת, לא ידועה וכי יש לה את הקשרים הנכונים לבלוק [ההצבעה] הימני הדתי, אשר הוכיח את עצמו ככה חיוני לניצחונות הרפובליקנים ב-2000 ו-2004". כתב העת שלו, ה-"ויקלי סטנדרד" היה מבין אלו שהריצו מועמדות זו של פיילין לסגנית נשיא.
פרדי ז'ירארדה
חייו
ז'ירארדה חזר לבית הקפה של אביו ופתח במקומו את המסעדה שנשאה את שמו. ההצלחה לא איחרה להגיע והמסעדה הפכה למוקד לאניני טעם מכל רחבי תבל. ב-1986 צרפת העניקה לז'ירארדה את עיטור הכבוד הגבוה ביותר.
הדודן זה
הופעות טלוויזיוניות
הדודן זה הופיע ב-19 פרקים, ודמותו גולמה על ידי פליקס סילה, למעט שתי הופעות בהן שיחק אותו רוג'ר ארויו. סילה השתתף בסשן ליהוק לסדרה בלוס אנג'לס וקיבל את התפקיד במקום ללא צורך באודישן. תלבושתו הכבדה של הדמות נבנתה תחילה עם שיער אמיתי, אך לאחר מכן הוחלפה בשיער סינתטי מעכב אש, שכן היה נפוץ לעשן על הסט, והיה חשש ששיער אמיתי יביא לסכנת שרפה. ההוראות שסילה קיבל היו פשוט להסתובב על הסט, שכן קולו של הדודן זה (שדובב על ידי מהנדס הסאונד טוני מאגרו) נוסף במהלך תהליך הפוסט-פרודקשן, אך לעיתים קרובות התקשה לראות מבעד לשיער שעטה.
מורשת
לשני מיני צמחים שמקורם במזרח אוסטרליה, גלפימיה מכחילה ואקסיה קוגנטה, פותחו זן בשם "Cusin Itt", בשל גודלם הקצר ומראהם המדובלל.
נכנס יין יצא סוד
המקור
מספרת הגמרא:
הסיפור כפשוטו: בסעודה שהתקיימה בביתו של רבי יהודה הנשיא, עליו אמרה הגמרא: "מימות משה ועד רבי לא מצינו תורה וגדולה במקום אחד", התארחו גם יהודה וחזקיה, בניו הצעירים של רבי חייא. הבנים שמרו על שתיקה במהלך הסעודה, עד שבהוראתו של הנשיא ביסמו אותם משמשיו ביין. כשהיו במצב של שכרות ציטטו את ישעיהו ח', על פיו ניתן להבין שמשיח בן דוד לא יגיע כל עוד ימשיכו לכהן בתפקיד ראש הקהילות הארץ ישראלית והבבלית - הצאצאים לבית דוד, משמע: הנשיא בישראל וראש הגולה בבבל. רבי התמרמר על דבריהם, אך אבי הצעירים, רבי חייא, ניסה לפייסו בגילוי העובדה שיין וסוד שווים בערך הגימטרי שלהם, ועל כן: נכנס יין - יצא סוד.
בורחה הררה גונזאלס
קריירה
ב-23 ביולי 2019 חתם במכבי נתניה מליגת העל, שהייתה קבוצתו הראשונה מחוץ לספרד. ב-11 בדצמבר 2019 שוחרר מהקבוצה, לאחר שמיעט לשחק במדיה.
החברה לשירותי איכות הסביבה
היסטוריה
בשנת 1980, החל לפעול "האתר הארצי לפסולת רעילה ברמת חובב", במקום רכזו חומרים מסוכנים מכל רחבי הארץ לצורך טיפול. בפועל החומרים נזרקו למזבלה שהוקמה במקום ללא טיפול. בשנת 1982, נסגר האתר אך הוא נפתח שוב שנה אחר כך, לאחר שהובטח כי הטיפול בפסולת ישופר. בשנת 1987 הוקם במקום מתקן לטיפול בפסולת תעשייתית רעילה, עם זאת האתר המשיך לזהם את הסביבה ואת נחל הבשור.
בשנת 2003, הוקמה חברת הבת "ביוסויל", המספקת שירותים לטיפול בבוצות ובקרקעות מזוהמות, בשותפות עם חברת "LDD". בדצמבר 2017 רכשה חברת "LDD" את מלוא הבעלות של "ביוסויל".
באוקטובר 2020, ועדת השרים לענייני הפרטה אישרה את הצעת השרה להגנת הסביבה, גילה גמליאל, להפריט, באמצעות הנפקה ראשונה לציבור של 49% מהון המניות של החברה בבורסה, כך שהמדינה לשמור בידיה את השליטה בחברה.
מטרופוליטן
ראו גם
}}
וארושפלד
ישנו תיעוד ליהודי אחד מהכפר שנרצח בשואה.
ציקלוספורין
תופעות לוואי
תופעות הלוואי של התרופה עשויות לכלול הגדלת חניכיים, הגברת צמיחת השיער, פרכוסים, כיבים פפטים, דלקת לבלב, חום, הקאות, בלבול, שלשול, היפרכולסטרולמיה, קוצר נשימה, היפואסטטזיה, נמלול (בייחוד בשפתיים), גרד, יתר לחץ דם, עלייה ברמות אשלגן, התרופה היא נפרוטוקסית העלולה לפגוע בתפקודי כבד וכליה, תחושת שרפה בקצות האצבעות ועלייה בסיכון לזיהומים ויראליים ופטרייתיים. ציקלוספורין גורם לעלייה בלחץ דם משום שהוא גורם להיצרות כלי דם כלייתיים ועלייה בספיגה החוזרת של נתרן.
למחרת
תוכן השיר
מחזור השירים "שברי סערה", שנחתם בשיר "למחרת", משלב בין תופעות טבע למצבי נפש. השיר בנוי משני בתים בני שש שורות כל אחד. הוא מבטא אינטנסיביות באמצעות חזרות מרובות – אנאפורות בתחילת השורות ואפיפורות בסופן – והלחמה של משפט למשפט בשימוש בו' החיבור. החזרה בשיר נוטה לטאוטולוגיה, וניצלת מטאוטולוגיה גמורה באמצעות המילה "מאוד" והקו המפריד.
מפצל קרניים
סוגי מפצלי קרניים
מפצלי קרניים קובייתיים -מפצלי קרניים רבים הם בעלי צורת קובייה המורכבת משני משולשים, כאשר פיצול הקרן נעשה בתפר שבין המשולשים.
אובליסק הטכניון
אובליסק הטכניון הוא מונומנט קינטי, המוצב במרכז קמפוס הטכניון בחיפה, בטיילת לב הקמפוס מול בניין "אולמן".
מיניות
חקר המיניות
הסקסולוגיה המודרנית היא רב-תחומית באופייה וכוללת שימוש בידע משטחים שונים כדי להאיר ולבאר את מיניות האדם, כולל ביולוגיה, רפואה, פסיכולוגיה, סטטיסטיקה, אפידמיולוגיה, פדגוגיה, סוציולוגיה, אנתרופולוגיה ולעיתים אף קרימינולוגיה. התחום אף עוסק בתיאור מיניותן של קבוצות אוכלוסייה מיוחדות, כגון נכים, ילדים, וקשישים וכן עוסק במחקר על סטיות מיניות כגון התמכרות למין, התעללות מינית בילדים, ועוד.
ישנן מספר גישות באשר לטבעה של המיניות. ישנם הסוברים כי מקור המיניות בשינויים הורמונליים בעובר בזמן ההריון או בחומר התורשתי בגנים. לעומתם, יש הטוענים שהיא נובעת מהחוויות המוקדמות של האדם, ולכן היא נתונה לבחירה חופשית או להשפעה סביבתית. אלו הנוקטים גישה פחות החלטית, מבחינים בהשפעתם של שני הגורמים גם יחד.
מדריך למיניות
העניין במיניות הוביל ליצירתם של מדריכים למיניות - ספרי הדרכה העוסקים בהיבטים מעשיים שונים של המיניות, ובפרט בדרכים שונות לקיום יחסי מין, וכן במניעת הריון ובפרקטיקות מיניות נוספות.
אורגוואן
אורגוואן (בהונגרית: Orgovány) הוא כפר בנפת קצ'קמט שבמחוז באץ'-קישקון בדרום מזרח הונגריה. עד ל הייתה בו קהילה יהודית קטנה.
כמו יישובים רבים באירופה גם מספר התושבים באורגוואן נמצא בירידה. בשנת 1990 חיו בכפר 3,666 תושבים, ובשנת 2022 רק 3,333 תושבים.
אריניה
ראשי האריניות תוארו כעטורי נחשים (בדומה לגורגונה), עיניהן נוטפות דם, והופעתן מחרידה ומזוויעה. לעיתים תוארו כבעלות כנפי עטלף או ציפור או גוף כלב (בולדוג).
הנפשת צינור גומי
משחקי מחשב
המשחק קאפהד מהווה דוגמה לשימוש מודרני בהנפשת "צינור גומי", והמוזיקה שלו וסגנונו מזכירים ומושפעים מסגנון ההנפשה של שנות השלושים.
קרן ברק
קרן ברק (נולדה ב-20 בספטמבר 1972, י"ב בתשרי ה'תשל"ג) היא חברת כנסת לשעבר מטעם מפלגת הליכוד שכיהנה גם כסגנית יו"ר הכנסת, יו"ר ועדת המשנה לעסקים קטנים בינוניים בכנסת ה-23 וכן כיו"ר שדולות שונות בכנסת ה-24. לשעבר בעלת חברה לייעוץ אסטרטגי וקשרי ממשל ושדלנית.
קריירה ציבורית ופוליטית
בכנסת ה-24, שימשה ברק כיו"ר השדולה למען העצמאיים והעסקים הקטנים והבינוניים בישראל, השדולה למניעת אלימות נגד נשים וזכויות נשים, השדולה למען התיירות, לעידוד ושיפור התחבורה הציבורית (תחבורה בת קיימא), השדולה למען צדק חלוקתי ושוויון חברתי, השדולה למען תושבי חיפה והקריות והשדולה למען ערים מעורבות. במסגרת כהונתה, קידמה מספר הצעות חוק כגון הצעת החוק להסדרת העיסוק במקצועות הטיפול באמצעות אומנויות, הצעת חוק הביטוח הלאומי לפטור מתשלום דמי ביטוח לסטודנטים ועוד.
חיטין
ההיסטוריה
ההיסטוריה של היישוב במקום מגיעה ככל הנראה עד לתקופה הכלקוליתית. ייתכן שבתקופה הכנענית נקרא המקום "כפר אסידים" (כמו השם הנזכר בספר יהושע, יט לה).
מצפה אלות
גובה המצפה הוא כ-360 מטרים מעל פני הים, והוא נמצא בקצה המזרחי של הרכס, על תוואי שביל ישראל ושביל עמק המעיינות. בנוף שנצפה ממנו ניתן לראות את הכנרת, עמק הירדן ורמת הגולן. כמו כן היישובים יבנאל, אלומות ויישובי עמק הירדן.
מייבאך W5 SG
מייבאך W5 SG (בגרמנית: Maybach W 5 SG) היא מכונית סלון תוצרת יצרנית כלי הרכב היוקרתיים הגרמנית "מייבאך" אשר יוצרה בין השנים 1928–1929.
ג'יימס ארל ריי
מעט יותר מחודשיים לאחר מות קינג, ב-8 ביוני 1968, ריי, אסיר אשר נמלט מבית הסוהר של מדינת מיזורי שנה לפני ההתנקשות, נתפס בנמל התעופה לונדון הית'רו שבלונדון כשניסה לעזוב את הממלכה המאוחדת עם דרכון קנדי מזויף על שם רמון ג'ורג' סנייד. ריי הוסגר במהירות למדינת טנסי והואשם ברצח מרטין לותר קינג. הוא הודה ברצח ב-10 במרץ 1969 (על אף שהכחיש את ההודאה לאחר שלושה ימים), ונגזרו עליו 99 שנות מאסר.
בשנת 1997, בנו של מרטין לותר קינג, דקסטר קינג, נפגש עם ריי ותמך בפומבי במאמציו של ריי לקבלת משפט חוזר.
הבונים החופשיים
עקרונות
הבונים החופשיים מעורבים תדיר בעבודה ציבורית ובפעילות צדקה ובו בזמן משמשים כמסגרת חברתית לחברי המסדר. ברוב העולם מודגש יותר הצד הפילוסופי של הבנייה החופשית, המושתת על סימבוליקה שמקורה באחוות של ימי הביניים, בעיקר אחוות של בנאים מעשיים וכליהם מהווים בסיס לעולם עשיר של רעיונות. במשך כ־300 שנה הופנה עיקר הפעילות של הבונים החופשיים פנימה, בתוך האחווה, מתוך תפיסה הגורסת כי חיזוק הערכים ושיפור איטי ברמתם המוסרית של חברי המסדר תוביל למעין "אפקט דומינו" (Ripple Effect) ותשפר את החברה כולה. בהשפעת ארגוני מתנדבים שנוסדו במאה ה־20 התפתחה גם פעילות של האחים חברי המסדר בקהילה. כך הופיעו מערכות צדקה של הבונים החופשיים ברחבי העולם, ובארצות דוברות האנגלית בפרט. פעילות הצדקה כוללת קרנות לתרומות כספיות והתארגנויות של לשכות הבונים החופשיים שבמסגרתן סייעו האחים לנזקקים באופן אישי.
סודיות
הבנייה החופשית היא "אומנות אזוטרית" כלומר, חלק מדרכי פעולותה חשאיות ואינן גלויות לציבור הרחב. הבונים החופשיים מציינים מספר סיבות לכך. אחת מהן נעוצה בשימוש שעושה הבנייה החופשית בסדרה של טקסי קבלה הנקראים "דרגות" – הדרגה הגבוהה ביותר היא הדרגה השלישית, רב־בונה חופשי (Master Mason). יעילות שיטה זו פוחתת ככל שהמשתתף יודע לצפות מראש את מהלך הטקס (דרגות העולות על הדרגה השלישית, כלומר דרגות 4–33, אינן למעשה חלק מהבנייה החופשית, אלא מהארגון המכונה "הנוסח הסקוטי" הנלווה לה).
דרישות קבלה
בלשכות שמקורן ב"מזרח הגדול של צרפת" ובקבוצות אחרות של בונים חופשיים מתקבלים גם אתאיסטים ואגנוסטיים ללא הסתייגות. זרמים אחרים דורשים אמונה ב"ישות עליונה" (Supreme Being), אך גם במקרים אלה לרוב אין הקפדה על קבלת הצהרה כזו. גם כאשר נדרשת הצהרה על אמונה בישות עליונה אזי מקבל המונח פרשנות רחבה למדי אשר כוללת לרוב גישה נטורליסטית הרואה את אלוהים כטבע, ברוח משנתם של שפינוזה וגתה (שהיה בעצמו בונה חופשי). לעיתים קרובות ניתנת לגיטימציה גם לאמונות מזרחיות שונות.
סמלים
הבנייה החופשית אינה דוגמטית ועל כן חברי המסדר לא מקדשים את הפרשנות לסמלים אלו אך לחלק מסמליה ישנה חשיבות מטפיזית, כגון האות G המייצגת ככל הנראה את המילה God או Geometry.
רבקה נוימן
ביוגרפיה
נוימן כתבה וביימה את הצגת הילדים "בית משותף", וכתבה ספר לילדים - "ילד סימפתיקו". בשנת 2015 שיחקה בסדרה "החדש של עומרי גורדון" בשידורי קשת של ערוץ 2. בשנת 2020 החלה לשחק בסדרה "חזרות" בערוץ "כאן 11".
הבונים החופשיים
ביקורת נגד הבנייה החופשית ודיכויה
גם בדמוקרטיות המודרניות פורצות לעיתים שערוריות סביב הבונים החופשיים ומוטחות בהם האשמות שווא. כך למשל, נעלם בארצות הברית בונה חופשי בשם ויליאם מורגן בתחילת המאה ה־19 והועלתה טענה כי הוא נרצח על ידי הבונים החופשיים משום שאיים לגלות את סודותיהם. הטענה התבררה מאוחר יותר כעלילת שווא. דוגמה נוספת לעלילה נגד הבונים החופשיים היא לשכה בשם (P2 (Propaganda Due שפעלה באיטליה בשנות השבעים והשמונים של המאה ה־20. אדולפו צ'לי – מקים הלשכה, הדמות המובילה בה ונוכל מוכר – הפיץ את השקר שמדובר בלשכה של בונים חופשיים מזרם ה"גראנד אוריינט" במטרה להתעטף בדימוי המכובד ובוותק של הבנייה החופשית. שקר זה נחשף במהלך חקירת שערוריית כספים ורצח של בנקאי בכיר בוותיקן, אשר נקשרה למאפיה והתגלגלה לשרשרת מעשי רצח שלא פוענחו עד היום. מספר חברים בלשכה נחקרו בחשד למעורבות בפרשה וצ'לי עצמו ברח לדרום אמריקה עם התפוצצות השערורייה ונעלם.
סכסוכים ומחלוקות
החוקות הקדומות של הבנייה החופשית קובעות כי בונה אשר מבין כראוי את אומנות הבנייה החופשית אינו יכול להיות "אתאיסט אוויל או ליברטין נטול אמונה" ־– הוא נדרש "לדת המוסכמת על כולם" ועליו להשאיר את דעותיו האישיות לעצמו. הניסוח היה מעורפל למדי ובשנת 1815 שינתה הלשכה המאוחדת UGLE את החוקה לנוסח חדש: "יהיו דתו ופולחנו של אדם אשר יהיו, באפשרותו להיות חלק מהמסדר כל עוד הוא מאמין באדריכל השמיים והארץ הדגול ומקיים את חובות המוסר הקדושות". שורה זו שללה למעשה את קבלתם של אתאסטים לשורות המסדר והדבר עורר מחלוקות. בשנת 1875 עלתה הצעת פשרה לשימוש בביטוי "Creative Principle", עיקרון יוצר, כתחליף לביטוי "האדריכל הדגול", אך היא לא התקבלה.